Diari Oficial de la Generalitat Valenciana


Sumari del DOGV 6941, del 11-01-2013 (2013/64)

Subhasta de bé immoble en València.
-----------------------------------

### Dades del document

Número de DOGV
:   6941

Data del DOGV
:   11-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/64


Organisme emissor
:   Notaria de Ubaldo Nieto Carol

Tipus de document
:   Subhasta

Subhasta de bé immoble en València. [2013/64]  
Ubaldo Nieto Carol, notari de l'Il·lustre Col·legi de València, amb residència en la capital, i amb despatx en el carrer Sant Ignasi de Loiola, núm. 19, baix, faig saber:  
Que davant meu es tramita una venda extrajudicial, de conformitat amb l'article 129 de la Llei Hipotecària, i subjecta al procediment previst en els articles 234 a 236-o del Reglament Hipotecari, i el Reial Decret Llei 6/2012, de 9 de març, al tractar-se de vivenda habitual, de la següent finca hipotecada.   
Urbana (12). Pis vivenda en planta segona alta, la seua porta a l'escala és la deu; està distribuït en diverses dependències pròpies per a habitar, és del tipus D, i ocupa una superfície útil de cinquanta-nou metres, quatre decímetres quadrats. Confronta: pel front, amb el replanell de l'escala d'accés, celobert i pis vivenda porta onze; per la dreta entrant, celobert i pis vivenda porta nou; per l'esquerra, pis vivenda porta onze, i pel fons, pis vivenda porta nou i carrer de Felipe Vives Cañamás.  
Quota de participació. 2,80 per cent.  
Inscripció. Consta inscrita en el Registre de la Propietat de València-3, tom 1724, llibre 337, foli 85, finca 7482.  
Integració. Forma part d'un edifici siti a València, al carrer de Felipe Vives de Cañamás, núm. 2, 2n, porta 10, la descripció del qual és la següent:  
Edifici siti a València, carrer de Felipe Vives Cañamás, número dos, caserna de Benimaclet. Es compon de planta baixa i cinc plantes altes, cobertes de terrassa xafable. La planta baixa es destina a fins comercials i en esta es troben el pati vestíbul i la caixa de l'escala, i les plantes altes es destinen a vivenda, a raó de sis per planta.  
L'edifici té tres patis de llums, la base dels quals està situada a l'altura de la planta baixa i, a més, té un descobert o pati d'illa de cases en la part posterior, per al qual la finca que es descriu ha deixat una superfície de cinquanta-quatre metres seixanta-huit decímetres quadrats.  
  
El solar de l'immoble ocupa cinc-cents quaranta-tres metres vint-i-dos decímetres quadrats i confronta: al front, en línia de 30,75 metres, al carrer de Felipe Vives Cañamás; a la dreta entrant, la de Carlos Ros i amb finca de Vicente Estrela Portero; a l'esquerra, Luis Baiona Chornet, i al fons, finca de Vicente Estrela Portero.  
Com que és procedent la subhasta de la finca, es fan saber les condicions:  
Tindrà lloc en la meua Notaria, sítia al carrer de Sant Ignasi de Loiola, núm. 19, baix, a través d'una única subhasta, el dia 19 de febrer de 2013 a les 14.00 hores; el tipus base serà el de cent huitanta-dos mil quatre-cents cinquanta-nou (182.459,00) euros. No obstant això: 1r. Si es presentaren postures per un import igual o superior al 70,00 per cent del tipus base, s'entendrà adjudicada la finca a qui presente la millor postura. 2n. Si la millor postura fóra inferior al 70,00 per cent, el deutor podrà presentar, en el termini de deu dies, un tercer que millore la postura, oferint una quantitat superior al 70,00 per cent del tipus base o encara que siga inferior al dit tipus, siga suficient per a la completa satisfacció del dret de l'executant. 3r. Transcorregut els deu dies sense que el deutor exercite el seu dret, el creditor podrà demanar dins del termini de cinc dies l'adjudicació de la finca per import igual o superior al 60,00 per cent del tipus base. 4t. Si el creditor no fera ús d'esta facultat, s'entendrà adjudicada la finca a qui presente la millor postura, sempre que supere el 50,00 per cent tipus base, o si és inferior, cobrisca la quantitat reclamada per tots els conceptes. 5t. Si a l'acte de subhasta no hi haguera cap postor, el creditor podrà, en el termini de vint dies, demanar l'adjudicació per import igual o superior al 60,00 per cent del tipus base. 6t. Si el creditor no fera ús de la facultat anterior, caldrà ajustar-se al que preveu l'article 236-n del Reglament Hipotecari.  
  
Així mateix, comunique que en ser la finca objecte d'execució, la vivenda habitual del deutor, segons el que disposa el Reial Decret Llei 27/2012, de 15 de novembre, el deutor s'hi podrà acollir, quan es trobe en els supòsits d'especial vulnerabilitat i en les circumstàncies econòmiques previstes en l'article 1 del Reial Decret Llei, i podrà ser acreditat per mitjà d'este en qualsevol moment del procediment d'execució hipotecària i abans de l'execució del llançament, davant del jutge o el notari encarregat del procediment, per mitjà de la presentació dels documents a què fa referència l'article 2 del Reial Decret Llei.  
  
  
València, 31 de desembre de 2012.- El notari: Ubaldo Nieto Carol.